Госці з Сірыі прыбудуць у Беларусь 14 жніўня. Дырэктар Нацыянальнага дзіцячага адукацыйна-аздараўленчага цэнтра "Зубраня" Надзея Ануфрыева, расказваючы пра падрыхтоўку да сустрэчы сірыйскіх дзяцей, адзначыла, што падрыхтоўка вядзецца даўно і планамерна. "Мы прымем дзяцей з Сірыі гэтак жа, як і "Крынічка", - 40 дзяцей і чацвёра суправаджаючых дарослых. Да нас едуць сіроты, дзеці, якія разам з бацькамі перажылі палон, дзеці з прытулкаў", - паведаміла Надзея Ануфрыева.